recursal/SuperWikiNEXT-32B huggingface dataset:
**முதல் உலக உணவு மாநாடு** (*World Food Conference*) 1974ஆம் ஆண்டில் உரோம் நகரில் ஐக்கிய நாடுகளின் உணவு மற்றும் வேளாண்மை அமைப்பின்கீழ் ஐக்கிய நாடுகள் சபையினால் நடத்தப்பட்டது. இதற்கு முந்தைய இரண்டு ஆண்டுகளில் வங்கதேசம் நாட்டில் பேரழிவுகரமான பஞ்சத்தை அடுத்து இம்மாநாடு நடத்தப்பட்டது.

இந்த மாநாட்டின் முக்கியமான, மிகப்பிரபலமான அறிக்கையானது, அப்போதிருந்த அமெரிக்க ஐக்கிய நாடுகளின் மாநிலச் செயலாளா் ஹென்றி கிசிங்கர் என்பவரால் வெளியிடப்பட்டது. இந்த அறிக்கையின்படி, அடுத்த 10 ஆண்டுகளுக்குள் எந்த குழந்தையும் பசியுடன் படுக்கைக்கு செல்லக்கூடாது என உறுதியளிக்கப்பட்டது. இந்த தைரியமான அறிவிப்பு எந்த வகையிலும் நிறைவேற்றப்படவில்லை என்றாலும், இது பொதுமக்களின் கவனத்தை ஈர்த்தது. இந்த இலக்கு அடையத்தக்கது தானா? என்ற விவாதத்தை உலக அரங்கில் முன் வைத்ததோடு மட்டுமல்லாமல் இது தொடர்பான அறிவியல் முறையிலான ஆய்வுகளையும் தொடங்க முன்னோடியானது. 

உலக உணவு மாநாட்டில் கலந்து கொண்ட நாடுகள், பசி மற்றும் சத்துக்குறைபாட்டினை ஒழிப்பதற்கான உலக அளவிலான தீர்மானமானத்தில் "உலகில் எந்த ஒரு ஆண் (அல்லது) பெண் (அல்லது) குழந்தையும் தனது உடல் நலம் மற்றும் மன நலத்தைப் பேணிக்காப்பதற்கும் சத்துக்குறைபாடின்றி வாழ்வதற்கும் அவசியமான உணவினைப் பெற மறுக்க முடியாத உரிமையைக் கொண்டுள்ளனர்" எனக்கூறும் சொற்றொடரைப் பிரகடனப்படுத்தின.

மாநாட்டு வெள்ளி நினைவு நாணயம்-முன் பகுதி
மாநாட்டு வெள்ளி நினைவு நாணயம்-பின் பகுதி
இந்த மாநாட்டின் மற்ற விளைவுகளை விட உலக உணவுக் கழகத்தில் இந்த மாநாடானது நடைபெற்றது என்பதும், தொடர்ந்து உலக உணவு மாநாடுகள் நடத்தப்பட இது காரணமாக அமைந்தது என்பதும் முக்கியத்துவம் வாய்ந்தவையாக இருந்தன.

மேற்கோள்கள்
-----------

1. ↑  World Food Conference General Assembly (1974). "Universal Declaration on the Eradication of Hunger and Malnutrition". United Nations. Archived from the original on 8 மே 2012. பார்க்கப்பட்ட நாள் 18 June 2012.

மேலும் காண்க
------------

* உணவுக்கான உரிமை

வெளி இணைப்புகள்
---------------

* www.fao.org
**கசுக்குட்டா யூரோப்பியா** (தாவரவியல் பெயர்:*Cuscuta europaea*)
ஐரோப்பாவைத் தாயகமாகக் கொண்ட ஒரு வகை ஒட்டுண்ணி தாவரம். இது கான்வோல்வுலேசியே குடும்பத்தை சார்ந்தது. ஆனால் இது முன்னர் கசுக்குட்டேசி குடும்பத்தில் இருந்தது.

இது ஆஸ்ட்டிரேசி, கனபேசியே, செனோபோடியேசியே, ஃபேபேசியே,யுட்ரிகேசியே போன்ற தாவரங்களின் மீதும் கோலியசு, இம்பேட்டின்சு போன்ற தோட்டத் தாவரங்கள் மீதும் வளர்கிறது. இது  உலூசிமினேவின் (மெடிகாகோ சட்டைவா) குறிப்பிடத்தக்க ஒட்டுண்ணியாகும்.

விவரிப்பு
---------

கசுக்குட்டா யூரோப்பியா நீண்ட மெல்லிய  மஞ்சள் அல்லது சிவப்பு நிறத் தண்டுகளைப் பெற்றுள்ளது. இவற்றின் தண்டுகளின் பக்கவாட்டில் மஞ்சரி உருவாகிறது .குறைவான எண்ணிக்கை முதல் அதிக எண்ணிக்கையிலான மலர்கள் கிண்ணம் போன்ற சிறிய குஞ்சத்தில் அல்லது மஞ்சரியில் வரிசையாக அமைந்துள்ளன. இதன் பூக்காம்பு 1.5 மிமீ நீளம் வரை இருக்கும். 1.5 மிமீ அளவுள்ள கோப்பை வடிவமான புல்லிவட்டம், முக்கோண-முட்டை வடிவத்தில் 4 அல்லது 5 பூவிதழ்களைக் கொண்டது. 2.5-3 மிமீ அளவிலான இளஞ்சிவப்பான அல்லிவட்டம் , 4 அல்லது  5 இதழ்களை கொண்டது.மலரும் பருவம் முடிந்த பின்னும் அல்லிவட்டம் காணப்படும். மேலும் மகரந்தத்தாள் உட்பொதிந்து  மகரந்த இழைகள் மகரந்தப்பையை விட நீண்டு காணப்படும்.மகரந்தப்பை முட்டை வடிவத்துடன் மிக மெல்லிய செதில்களுடன் உள்ளன. கோளவடிவக் கருப்பை இருவிதத்தில் உள்ளது.சூல் முடி மாறுபட்டு வளைந்திருக்கும். 3 மிமீ அகன்ற, வட்ட வடிவ விதையுறை வாடிய அல்லிவட்டத்தால் சூழப்பட்டுள்ளது. ஒவ்வொரு விதையுறைக்குள்ளும் பொதுவாக நான்கு வெளிர் பழுப்பு, நீள்வட்ட,1 மிமீ நீளமுள்ள விதைகள் உள்ளன.

காணப்படும்  இடங்கள்
-------------------

கசுக்குட்டா யூரோப்பியா தற்போது ஜப்பான், காஷ்மீர், வட ஆப்பிரிக்கா,மேற்கு ஆசியா ம்ற்றும் ஐரோப்பாவில் காணப்படுகிறது;  (பாகிஸ்தான் உட்பட), வெகு அரிதாக வட, தென் அமெரிக்காவிலும் காணப்படுகிறது.

சொற்பிறப்பியல்
--------------

கசுக்குட்டா என்ற இத்தாவரத்தின் பெயர் அரேபியச் சொல்லான  'kechout'  என்பதில் இருந்து பெறப்பட்டு, பதின்மூன்றாம் நூற்றாண்டு தாவரவியலாளரான 
உரூபினசு என்பவரால் பயன்படுத்தப்பட்டது. யூரோப்பியா என்பதன் பொருள்  'ஐரோப்பிய' அல்லது 'ஐரோப்பா' என்பதாகும்.

பார்வை
------

1. ↑  Poland J, Clement EJ. 2020. *Vegetative Key to the British Flora*. John Poland, Southamption, Second Edition. ISBN 978-0-9560-1442-9
2. ↑  O'Neill, Alexander; Rana, Santosh (2017-07-16). "An ethnobotanical analysis of parasitic plants (Parijibi) in the Nepal Himalaya". *Journal of Ethnobiology and Ethnomedicine* **12** (14): 14. doi:10.1186/s13002-016-0086-y. பப்மெட்:26912113.
3. ↑  "European dodder (Cuscuta europaea". Plantwise Knowledge Bank. பார்க்கப்பட்ட நாள் 24 April 2019.
4. ↑

வெளி இணைப்புகள்
---------------

* பொதுவகத்தில் *Cuscuta europaea* தொடர்பாக ஊடகக் கோப்புகள் உள்ளன.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q1135944
* விக்கியினங்கள்: Cuscuta europaea
* APDB: 139989
* APNI: 90845
* BioLib: 40654
* BOLD: 422830
* EoL: 580991
* EPPO: CVCEU
* EUNIS: 168822
* FNA: 200018814
* FoC: 200018814
* GBIF: 2927493
* GRIN: 409853
* iNaturalist: 62337
* IPNI: 267425-1
* IRMNG: 11155642
* ISC: 17113
* ITIS: 30731
* NBN: NBNSYS0000004028
* என்.சி.பி.ஐ: 41803
* NZOR: 13add3b8-a4e1-4128-9bb6-b8f36d09ada8
* NZPCN: 4566
* PFI: 4199
* Plant List: tro-8501087
* PLANTS: CUEU
* POWO: urn:lsid:ipni.org:names:267425-1
* Tropicos: 8501087
* uBio: 457869

 |
***தெ கேக்டேசியே** (The Cactaceae)* என்பது கற்றாழைக் குடும்பத்தின் தாவரங்கள் பற்றிய தனிவரைவு நூல் ஆகும், இது அமெரிக்கத் தாவரவியலாளர்களான நதானியேல் இலார்ட் பிரிட்டன் மற்றும் ஜோசப் நெல்சன் ரோஸ் ஆகியோரால் எழுதப்பட்டு 1919 மற்றும் 1923ஆம் ஆண்டுகளுக்கு இடையில் பல தொகுதிகளாக வெளியிடப்பட்டது. இது கற்றாழை வகைபிரிப்பை விரிவாக மறுசீரமைத்தது. இந்தப் பிரிவிற்கான அடித்தளமாக இது கருதப்படுகிறது. இது பிரித்தானிய தாவரவியல் கலைஞரான மேரி எமிலி ஈதனால் வரைபடங்கள் மற்றும் வண்ணத் தட்டுகள் மற்றும் கருப்பு மற்றும் வெள்ளைப் புகைப்படங்களுடன் விளக்கப்பட்டது.

வரலாறு
------

நதானியேல் இலார்டு பிரிட்டன் கொலம்பியா பல்கலைக்கழகப் புவியியல் மற்றும் உயிரியல் பேராசிரியராக இருந்தார்.1895 இல் பல்கலைக்கழகத்தை விட்டு வெளியேறி நியூயார்க் தாவரவியல் பூங்காவின் நிறுவன இயக்குநரானார். இவரது பெரும்பாலான களப்பணிகளை கரீபியனில் மேற்கொண்டார்.ஜோசப் நெல்சன் ரோஸ் வோக்கோசு ( ஏபியேசியே ) மற்றும் கற்றாழை ( கள்ளி ) உட்பட பல தாவரக் குடும்பங்களுக்கு அதிகாரியாக இருந்தார். 1896 முதல் ஸ்மித்சோனியனில் ஒரு தாவரக் காப்பாளராக இருந்தார், மேலும் அங்கு பணிபுரியும் போது மெக்ஸிகோவிற்கு பல பயணங்களை மேற்கொண்டார், ஸ்மித்சோனியன் மற்றும் பிரிட்டனின் புதிதாக நிறுவப்பட்ட நியூயார்க் தாவரவியல் பூங்காவிற்காக மாதிரிளைச் சேகரித்தார்.1912 மற்றும் 1916 க்கு இடையில் ரோஸ் மற்றும் பிரிட்டன் விரிவான களப்பணிகளை மேற்கொண்டனர், மாதிரிகளை சேகரித்தனர் மற்றும் தாவரவியல் பூங்காக்கள் மற்றும் ஐரோப்பா, கரீபியன் மற்றும் வடக்கு, மத்திய மற்றும் தென் அமெரிக்காவின் குறிப்பிடத்தக்க சேகரிப்புகளுக்குச் சென்றனர்.

இந்த காலகட்டத்தில், கற்றாழை வகைபிரித்தலானது மிகப் பெரிய மற்றும் பன்முகத்தன்மை கொண்ட சில வகைகளுடன் ஒழுங்கற்ற நிலையில் இருந்தது. பிரிட்டன் மற்றும் ரோஸ் இதனை சிறிய மற்றும் மிகவும் வரையறுக்கப்பட்ட வகைகளாகச் சுருக்கினர், இறுதியில் 124 வகைகளின் கீழ் 1255 இனங்களை வகைப்படுத்தினர்.கற்றாழை வகைகளின் இந்த முதல் பெரிய மாற்றத்தின் மூலம், முன்னோடிகள் வகைப்படுத்திய பழமைவாத 'கூட்டிடுதல்' அணுகுமுறைக்கு மாறாக தாராளவாதத்தின் சகாப்தத்தை அறிமுகப்படுத்தினர் என்று வாதிடப்பட்டது.

மேரி எமிலி ஈட்டனின் பல *ஓபுண்டியா* கற்றாழை இனங்களின் நீர் வண்ண ஓவியம். பிரிட்டன் மற்றும் ரோஸின் *தி காக்டேசி*, 1919 (தொகுதி. 1, XXXIV).

சான்றுகள்
---------

1. ↑  Gibson, Arthur C. and Park S. Nobel. *The Cactus Primer*. Harvard University Press, 1990.
2. ↑  Britton, Nathaniel Lord, and Joseph Nelson Rose. *The Cactaceae*. Vols. 1–4. Washington, D.C.: The Carnegie Insitiution, 1919–23.

வெளியிணைப்புகள்
---------------

விக்கிமீடியா பொதுவகத்தில்,  
 ***The Cactaceae***   
என்பதில் ஊடகங்கள் உள்ளன. 

* *The Cactaceae* (complete text, downloadable, full color)
* *The Cactaceae* (complete text online, black-and-white)
**மீட்சி** என்பது 1980களின் துவக்கத்தில் இருந்து வெளியான ஒரு தமிழ்ச் சிற்றிதழ் ஆகும். இதன் ஆசிரியராக பிரம்மராஜன் இருந்தார்.

மீட்சி 1983 ஆண்டில் இருந்து வெளிவந்தது. இது தமிழ்நாட்டில் இருந்து வெளியானது. மீட்சி நவீன ஓவியங்களை அட்டைப் படமாக வெளியிட்டது. இந்த இதழில் சர்வதேசக் கவிஞர்களை அறிமுகம் செய்து கட்டுரைகள் எழுதப்பட்டு, அவர்களின் கவிதைகளும் மொழிபெயர்த்து வெளியிடப்பட்டன. அவற்றில் குறிப்பிடதக்கதாக ஆர்தர் கெஸ்லர் பற்றிய நினைவுகளும் வரலாறு பற்றிய சிந்தனைகளும், ஜோர்ஜ் லூயி போர்ஹே கவிதைகள் எகுதா அமிக்காய் என்ற எபிரேய மொழிக் கவிஞர், அவரது கவிதைகள்; டென்னசி வில்லியம்ஸ் கவிதைகள் போன்றவை ஆகும். டி. எஸ். எலியட்டின் *தி வேஸ்ட் லேண்ட்* ஐ முழுமையாக மொழிபெயர்த்து *பாழ் நிலம்* என மீட்சி வெளியிட்டது.

மேலும் ஜோர்ஜ் லூயி போர்கோயின் *வாளின் வடிவம்*, கேப்ரியல் கார்சியா மார்க்வெஸ் எழுதிய *செவ்வாய்க்கிழமை மதிய உறக்கம்* கதைகளின் மொழிபெயர்ப்பும் மீட்சியில் வந்தன.
வில்லியம் ஃபாக்னர் செவ்வி, ஜோசப் பிராட்ஸ்கி மீதான விசாரனை (லெனின்கிராட் நகரில் நடைபெற்றது), சர்ரியலிசத்தின் கவிதைக் கோட்பாடுகள் இத்தகைய விஷயங்களையும் மீட்சி வெளியிட்டது.

சுய படைப்பான சிறுகதைகளும் கணிசமான அளவில் மீட்சியில் வெளிவந்தன. கோணங்கி, வண்ணதாசன், விமலாதித்த மாமல்லன், சுகுமாரன் ஆகியோரின் வித்தியாசதாக கதைகள் வெளியாயின. நல்ல கவிதைகளையும் மீட்சி வெளியிட்டது.

மீட்சியில் *கம்யூனிஸ்டுகளும் கலையும்* என்ற தலைப்பில் ஞானி ஒரு கட்டுரை எழுதியிருக்கிறார். திரைப்படம் பற்றிய கட்டுரைகளும், வண்ணதாசன் சிறுகதைகள், சா. கந்தசாமி புதினங்களுக்கான விமர்சனக் கட்டுரைகளும் மற்றும் பல நூல்கள் பற்றிய விமர்சனங்களும் வந்திருக்கின்றன.

மீட்சியின் 10ஆம் இதழ் இசை சிறப்பிதழ்போல வெளியானது. அந்த இதழில் *கர்நாடக இசை விவாதத்திற்கான சில குறிப்புகள்* என்ற சிறப்புக் கட்டுரையைக் கொண்டிருந்தது. *இசை— சில அடிப்படை அணுகல்கள்* குறித்து பிரம்மராஜன்—சுகுமாரன் ஒரு கட்டுரை எழுதினர். *செய்தி* என்ற தி. ஜானகிராமனின் இசை சம்பந்தமான ஒரு கதையும், அவருடைய நெகிழ்ச்சி எனும் கட்டுரையும் வெளியாயின.

11ஆம் இதழ் ஆத்மாநாம் நினைவு இதழாக வெளியானது. 12ஆம் இதழ் (1984 அக்டோபர்—நவம்பர் ) ஓராண்டு நிறைவுச் சிறப்பிதழாக வெளியானது. சுந்தர ராமசாமி, வண்ணதாசன், கோணங்கி கதைகள் மற்றும் கவிதைகளும் கட்டுரைகளும் இடம்பெற்றன.

குறிப்புகள்
-----------

1. 1 2  வல்லிக்கண்ணன் (2004). "தமிழில் சிறு பத்திரிகைகள்". *நூல்*. மணிவாசகர் பதிப்பகம். pp. 255–257. பார்க்கப்பட்ட நாள் 13 நவம்பர் 2021.
**சேலம் இரும்பு ஆலை (Salem Steel Plant) இந்திய நடுவன் அரசின்** இந்தியா உருக்கு ஆணையம் (செயில்), சேலம் இரும்பு ஆலையை அமைத்துள்ளது. இது தமிழ்நாட்டின் ஒரே உருக்கு ஆலை ஆகும். இங்கு துருவேறா எஃகு தயாரிக்கப்படுகிறது இது சேலம் மாவட்டத்தில் கஞ்சமலை அடிவாரத்தில் சேலம் - பெங்களூர் தேசிய நெடுஞ்சாலை 44 இல் அமைந்துள்ளது. இந்த ஆலை அதன் குளிர் உருட்டல் ஆலையில் ஆண்டுக்கு 70,000 டன் மற்றும் சூடான உருட்டல் ஆலையில் ஆண்டுக்கு 3,64,000 டன் கொள்ளளவு உற்பத்தி செய்யும் அளவோடு நிறுவப்பட்டுள்ளது.

வரலாறு
------

15 மே 1972 அன்று இந்திய அரசு சேலத்தில் மின்சாரம், துருப்பிடிக்காத லேசான எஃகு ஆகியவற்றின் எஃகு மற்றும் கீற்றுகளை உற்பத்தி செய்வதற்காக ஒரு எஃகு ஆலை அமைக்க இந்திய அரசு முடிவு செய்தது. அப்போதைய எஃகு மற்றும் சுரங்கத் துறை அமைச்சர் மோகன் குமாரமங்கலம் 13 சூன் 1972 அன்று இந்த கட்டுமானப் பணிகள் தொடங்கி வைக்கப்பட்டது. திட்டத்தின் முதல் கட்ட செலவு ₹181.19 கோடி (US$23 மில்லியன்)

இது அந்த நேரத்தில் குளிர்ச்சியான புதிய தொழில்நுட்பத்தை இந்தியாவுக்குக் கொண்டு வந்தது.

சேலம் இரும்பு ஆலை பாரத மிகு மின் நிறுவனம் - திருச்சிராப்பள்ளி, எச்எம்டி, பாரத் எலெக்ட்ரானிக் - பெங்களூர் மற்றும் இந்திய தொலைபேசி நிறுவனத்திற்கும் எஃகு வழங்குகிறது. எஃகு எசுப்பானியா, ஐக்கிய இராச்சியம், யப்பான், செர்மனி மற்றும் சுவிட்சர்லாந்து உள்ளிட்ட 37 க்கும் மேற்பட்ட நாடுகளுக்கு ஏற்றுமதி செய்யப்படுகிறது. 1994-95 ஆம் ஆண்டில் சுமார் 41,500 டன்கள் 27 நாடுகளுக்கு ஏற்றுமதி செய்யப்படுகிறது.

சாதனைகள்
--------

குளிர் உருட்டல் ஆலைக்கு ஏப்ரல் 1993 இல் ISO 9002 சான்று கிடைத்தது. சூடான உருட்டல் ஆலை வளாகம் இரண்டு ஆண்டுகளுக்கு பின்னர் சான்றிதழ் பெற்றது. இது மாசு இல்லாத சூழலுக்காக ISO14001 சான்றிதழை 1999 இல் ஜெர்மன் RWTÜV இலிருந்து பெற்றது.

### விருதுகள்

* SAIL பெரும் நிறுவனம் விருது 1994-95 [  ] [  ]
* ஆண்டு பாதுகாப்பு விருதுகள் - எஃகு பாதுகாப்பு விருது விருது
* இந்திய உலோகக் கழகத்தின் இரும்புப் பிரிவு - தேசிய நிலைத்தன்மை விருது 2007

மேற்கோள்கள்
-----------

1. ↑  "Salem Steel Plant | SAIL". *sail.co.in*. Archived from the original on 2020-09-28. பார்க்கப்பட்ட நாள் 2020-05-30.
2. 1 2 3 4  "PROFILE OF SALEM STEEL PLANT (SSP)" (PDF). *sg.inflibnet.ac.in*. பார்க்கப்பட்ட நாள் 30 May 2020.
3. 1 2 3  M, Prakash; M, Manickam (2014). "A Salem Steel plant an Overview". *Research Journal of Commerce and Behavioural Science* (The International Journal Research Publications) **3**: 8. பன்னாட்டுத் தர தொடர் எண்:2251-1547.. பார்த்த நாள்: 2020-09-08.
4. ↑  "Awards & Accolades in 2007-08" (PDF). *sail.co.in*. Archived from the original (PDF) on 3 ஜூலை 2014. பார்க்கப்பட்ட நாள் 30 May 2020. `{{cite web}}`: Check date values in: `|archive-date=` (help)
**அ** என்பது தமிழிற் பயன்படுத்தப்படும் ஓர் இடைச்சொல் ஆகும். இது விகுதி, சாரியை, வேற்றுமை உருபு, சுட்டு, முன்னொட்டு போன்றனவாகப் பயன்படுத்தப்படுகின்றது.

சுட்டு
------

அ அகச்சுட்டாகவோ புறச்சுட்டாகவோ அமையலாம். மொழிமுதலில் சுட்டுப்பொருளைக் காட்டும்படி வந்தால் மட்டுமே இது சுட்டாகக் கொள்ளப்படும். எனவே, அன்பு போன்ற சுட்டுப்பொருள் உணர்த்தாத சொற்களைச் சுட்டாகக் கருத முடியாது.

### அகச்சுட்டு

சொல்லின் அகத்தேயிருந்து சுட்டுப்பொருள் உணர்த்துவது அகச்சுட்டாகும். அவன், அந்த, அங்கு, அது முதலிய சொற்களை அ அகச்சுட்டாக அமைவதற்கு எடுத்துக்காட்டுகளாகக் கூறலாம்.

### புறச்சுட்டு

சொல்லின் புறத்தேயிருந்து சுட்டுப்பொருள் உணர்த்துவது புறச்சுட்டாகும். இங்குச் சுட்டெழுத்தைப் பிரித்தாலும் மற்றையது தனித்து நின்று பொருள் தரும். அக்காடு, அச்சிலை, அவ்யானை, அவ்வாடு முதலிய சொற்களை அ புறச்சுட்டாக அமைவதற்கு எடுத்துக்காட்டுகளாகக் கூறலாம். செய்யுள்களில் அகரச் சுட்டு நீண்டு ஆ ஆவதுமுண்டு. ஆ + இடை = ஆயிடை, ஆ + இருதிணை = ஆயிருதிணை முதலியவற்றை இதற்கு எடுத்துக்காட்டுகளாகக் கூறலாம்.

வேற்றுமை உருபு
--------------

அ என்பது ஓர் ஆறாம் வேற்றுமை உருபாகும். வருமொழி பன்மையாக இருப்பின் இவ்வுருபு பயன்படுத்தப்படும். இது தற்கிழமைப் பொருளிலும் பிறிதின்கிழமைப் பொருளிலும் வரும். வேற்றுமை உருபாக அ பயன்படுத்தப்படுவதற்கு எடுத்துக்காட்டுகளாகத் தன கைகள், தன தாள்கள் முதலியவற்றைக் கூறலாம்.

விகுதி
------

மேற்கோள்கள்
-----------

1. ↑  அ. கி. பரந்தாமனார். *நல்ல தமிழ் எழுத வேண்டுமா?*. பக். 54. .
2. ↑  சங்கர நமச்சிவாயர். *நன்னூல் விருத்தியுரை*. பக். 151. .
3. ↑  அ இ உம்முதற் றனிவரிற் சுட்டே  
-நன்னூல் 66
4. 1 2 3  பண்டிதர் க. நாகலிங்கம் (2000). *செந்தமிழ் இலக்கண விளக்கம் முதலாம் பாகம்*. ஏழாலை மஹாத்மா அச்சகம். பக். 24.
5. 1 2  "அகச்சுட்டு, புறச்சுட்டு விளக்கம் தருக". தமிழ் இணையக் கல்விக்கழகம். பார்க்கப்பட்ட நாள் 6 செப்டம்பர் 2015. `{{cite web}}`: Check date values in: `|accessdate=` (help)
6. 1 2  மொழிஞாயிறு ஞா. தேவநேயப் பாவாணர் (1985). *செந்தமிழ்ச் சொற்பிறப்பியல் பேரகரமுதலி முதன்மடலம்–முதற் பகுதி அ*. செந்தமிழ்ச் சொற்பிறப்பியல் அகரமுதலித் திட்ட இயக்ககம். பக். 1. .
7. 1 2  பண்டிதர் க. நாகலிங்கம் (2000). *செந்தமிழ் இலக்கண விளக்கம் முதலாம் பாகம்*. ஏழாலை மஹாத்மா அச்சகம். பக். 98.
8. ↑  வைத்தியநாத தேசிகர். *இலக்கண விளக்கம் எழுத்ததிகாரம்*. பக். 428. .
9. ↑  "வேற்றுமை தொடர்பான பிற கருத்துகள்". தமிழ் இணையக் கல்விக்கழகம். பார்க்கப்பட்ட நாள் 6 செப்டம்பர் 2015. `{{cite web}}`: Check date values in: `|accessdate=` (help)
10. ↑  ஆறனொருமைக் கதுவு மாதுவும்  
பன்மைக் கவ்வு முருபாம்  
-நன்னூல் 300
11. 1 2  ஆறுமுகநாவலர் (1949). *இலக்கணச்சுருக்கம்*. வித்தியாநுபாலனயந்திரசாலை. பக். ௯௭.

வெளியிணைப்புகள்
---------------

* அ – விளக்கம்
**கர்ணன்** (ஒலிப்புⓘ) (இறப்பு: டிசம்பர் 13, 2012) தமிழ் திரைப்பட ஒளிப்பதிவாளரும் இயக்குநரும் ஆவார். ஏறத்தாழ 150 திரைப்படங்களில் ஒளிப்பதிவாளராகவும் 25 திரைப்படங்களில் இயக்குநராகவும் பணியாற்றி உள்ளார். கே. எஸ். கோபாலகிருஷ்ணனின் கற்பகம் திரைப்படத்தில் அறிமுகமாகிய கர்ணன் மதுரையை மீட்ட சுந்தரபாண்டியன், வீரபாண்டிய கட்டபொம்மன், கப்பலோட்டிய தமிழன், சிம்லா ஸ்பெஷல், பொல்லாதவன், சிவப்பு சூரியன் உட்படப் பல திரைப்படங்களில் ஒளிப்பதிவாளராக பணியாற்றியுள்ளார். பல சாகசக் காட்சிகளைத் திறம்பட படம் பிடித்தவராக அறியப்படுகிறார். இவர் இயக்கிய ஜம்பு திரைப்படத்தில் நீரினடியே எடுக்கப்பட்ட காட்சிகளும் இவரது மேற்கத்திய பாணி திரைப்படங்களில் குதிரைத் துரத்தல்களை படம் பிடித்த விதமும் பெரிதும் பேசப்பட்டன.

இவருக்கு சகுந்தலா என்ற மனைவியும் பாமா, தாரா என்ற இரு மகள்களும் உள்ளனர். தமது 79வது அகவையில் திசம்பர் 13, 2012இல் மாரடைப்பால் காலமானார்.

இயக்கிய திரைப்படங்களில் சில
---------------------------

* காலம் வெல்லும் (1970)
* ஜக்கம்மா (1972)
* கங்கா (1972)
* எங்க பாட்டன் சொத்து (1975)
* ஒரே தந்தை (1976)
* எதற்கும் துணிந்தவன் (1977)
* புதிய தோரணங்கள் (1980)
* ஜம்பு (1980)

மேற்கோள்கள்
-----------

1. ↑  "ஒளிப்பதிவாளர் கர்ணன் மாரடைப்பால் மரணம்". *திசம்பர் 13,2012*. தினமலர். பார்க்கப்பட்ட நாள் திசம்பர் 14, 2012.
**கியூபா காகம்** (*Cuban crow*) என்பது கரிபியத் தீவுகளில் காணப்படும் காகமாகும். இது இத்தீவுகளில் காணப்படும் நான்கு காக்கைச் சிற்றினங்களுள் ஒன்றாகும்.

விளக்கம்
--------

கியூபா காகம் (*கோர்வசு நாசிகசு*) கரிபியத் தீவுகளில் காணப்படும் நான்கு காக்கைச் சிற்றினங்களுள் ஒன்றாகும். இது வெள்ளை கழுத்து காகம் (*கொ. லுகோக்னாபலசு*) மற்றும் ஜமைக்கா காகம் (*கோ*. *ஜமைக்காசென்சிசு*) ஆகியவற்றுடன் நெருக்கமாகத் தொடர்புடையது. இவற்றுடன் ஒரு சில பண்புகளைப் பகிர்ந்து கொள்கிறது. நான்காவது கரீபியன் காகம், பனைக் காகம் (*கோ. பால்மரம்*), பிற்கால பரிணாம வளர்ச்சியில் தோன்றி வட அமெரிக்க மீன் காகம் (*கோ. ஆசிப்ராகசு*) குணாதிசயங்களைக் கொண்டது.

உயிரியல்
--------

இது நடுத்தர அளவிலான ( 40–42 சென்டிமீட்டர்கள் or 16–17 அங்குலங்கள் நீளம்). இது காடுகளில் காணப்படும் காகம் ஆகும். இந்த சமூக பறவைகியூபாவின் பெரிய தீவின் பெரும்பகுதியிலும், அருகிலுள்ள இஸ்லா டி லா ஜுவென்டுட் மற்றும் வனப்பகுதி பகுதிகளில் காணப்படுகிறது. இந்த வனப்பகுதி விவசாய நிலமாக மாற்றப்பட்டது. இது பண்ணைகள் மற்றும் கிராமங்களைச் சுற்றி அடிக்கடி காணப்படும். இங்கு மனிதனுடன் ஒப்பீட்டளவில் நெருங்கிய தொடர்பில் வாழ்வதற்கு ஏற்ற தகவமைப்புடையது.

 *கோர்வசு நாசிகசு,* வரைபடம் 1838
இந்த காகத்தின் அலகு நீளமானது, பெரிய தலையிலிருந்து நுனியை நோக்கி மென்மையாக வளைந்துள்ளது. நாசி முடிகள் முன்னோக்கியும் மேல் நோக்கியும் நாசி தெரியுமாறு உள்ளன. ஆனால் பிற *கோவர்சு* இனங்களில் நாசியினை நாசிமுடி மறைத்துள்ளன. பழுப்பு-சிவப்பு கண்ணுக்குப் பின்னாலும் கீழ்த்தாடையிலும் அடர் சாம்பல் திரள் காணப்படும். நல்ல வெளிச்சத்தில் கருப்பு சிறகமைவு, நீல-ஊதா பளபளப்பைக் கொண்டுள்ளன. அல்கு, கால்கள் மற்றும் பாதம் கருப்பு நிறமுடையன.
கியூபா காகம் தமது கூட்டினை உயரமான மரங்களில் கட்டுகிறது. இதனுடைய இனப்பெருக்கம் பற்றிய கூடுதல் தகவல்கள் இன்னும் பதிவு செய்யப்பட்டுள்ளன.

உணவு
----

இதன் உணவு பழம் மற்றும் பூச்சிகள் ஆகும். இது மனித உணவைச் சாப்பிடாது எனினும், குப்பையினைக் கிளரும்போது, அங்குள்ள கழுவு உணவினை உண்ணுகின்றன. உணவு உண்ணும் பொழுது அதிக ஒலி எழுப்புவதைக் காணலாம். தானியங்கள் மற்றும் பிற விதைகள் கொட்டப்பட்ட வயலின் மேற்பரப்பில் பாதுகாப்பற்ற நிலையில் இதனை நாம் அவதானிக்கலாம்.

குரல்
-----

இதனுடைய குரல் மிகவும் குறிப்பிடத்தக்கது. விசித்திரமான திரவ குமிழ் ஒலி போன்றது. பல்வேறு சேர்க்கைகளில் ஒலி உருவாக்கப்படும் அதிகமாக ஒலிக்கும் ஒலி, காகம் போன்றது. இது மென்மையாக *"ஆஆஆஆ" ஐ* என ஒலியினை உருவாக்குகிறது.

பட இணைப்புகள்
-------------

* படங்களின் நல்ல தரமான தொடர்
* கியூபன் காக வீடியோக்கள், புகைப்படங்கள் மற்றும் ஒலிகள் ஈபேர்டில்

மேற்குறிப்புகள்
---------------

1. ↑  BirdLife International (2012). "*Corvus nasicus*". *IUCN Red List of Threatened Species* **2012**.. பார்த்த நாள்: 26 November 2013. old-form url
**கியோமட்சு மாட்சுபரா** (Kiyomatsu Matsubara)(松原 喜代松)(பிப்ரவரி 10, 1907 – திசம்பர் 12, 1968) என்பவர் சப்பான் நாட்டினைச் சேர்ந்த கடல்சார் உயிரியலாளர், மீனியலாளர் மற்றும் நீர் நில ஊர்வனவியலாளர் ஆவார்.

ஹியோகோ பிரிபெக்சரில் பிறந்த கியோமட்சு சகாமோட்டோ, கியோமட்சு மாட்சுபரா கியோட்டோ பல்கலைக்கழகத்தின் மீன்வளத் துறையின் முதல் பேராசிரியராகவும், மீன் முறைமை பற்றிய ஆய்வினை சப்பானின் ஆராய்ச்சியினை துவங்கியவராகக் கருதப்படுகிறார். 1930களின் முற்பகுதியில் இவர் தனது பெயரை "மாட்சுபரா" என்று மாற்றினார். இவர் தனது ஆராய்ச்சியை முதன்மையாகத் தேள் மீன் மீது கவனம் செலுத்தினார். பல புத்தகங்கள் மற்றும் அறிவார்ந்த கட்டுரைகளை இவர் வெளியிட்டுள்ளார். முதலை சுறா *(சூடோகாரியாசு கமோகரை)* உட்படப் பல புதிய வகை மீன்களை இவர் விவரித்தார்.

*பத்திராஜா மட்சுபராய்* (இசியாமா, 1952) மற்றும் *தசுயாடிசு மட்சுபராய்* மியோசி, 1939 ஆகிய கதிர் மீன்கள் இவரது பெயரால் பெயரிடப்பட்டுள்ளன.

மேலும் பார்க்கவும்
------------------

* வகை:கியோமட்சு மட்சுபராவின் பெயரிடப்பட்ட டாக்சா

மேற்கோள்கள்
-----------

1. ↑  "松原喜代松とは - コトバンク".
2. ↑  "Matubara". Archived from the original on 2005-12-16. பார்க்கப்பட்ட நாள் 2013-01-28.
3. 1 2  "Order MYLIOBATIFORMES (Stingrays)". 2 February 2017. Archived from the original on 4 மார்ச் 2016. பார்க்கப்பட்ட நாள் 20 நவம்பர் 2022. `{{cite web}}`: Check date values in: `|archive-date=` (help)
**உபுண்டு மென்பொருள் நடுவம்** (Ubuntu software center) என்பது உபுண்டு வகை இயக்குதளங்களில் நிறுவி, பயன்படுத்தும் மென்பொருள் பொதிகளை, தன்னகத்தேக் கோர்த்து வைக்கும் சேமிப்பகம் ஆகும். இணையத்தின் வழியே இதிலிருந்து தேவையான மென்பொருட்களை நாம் பதிவிறக்கி நிறுவிக்கொள்ள இயலும். பொதுவாக லினக்சு வகைக்கணினிகளுக்கென, ஒவ்வொரு இயக்குதளங்களும், ஒவ்வொரு வெளியீட்டின் போதும், தனித்துவ அடிப்படையானத் தேவைகளோடு மென்பொருட்களை வெளியிடுகிறது. அதில் ஒன்றை தேர்ந்தெடுத்து கணினியில் நிறுவிய பிறகு, நமக்குத் தேவையான மென்பொருட்களை அதன் பொதிய மேலகத்தில் இருந்து நிறுவிக் கொள்ளலாம். அதனதன் பொதிய மேலக மென்பொருட்களை நிறுவிக் கொள்வதால், கணினியில் இயக்கக் கோளாறுகள் பெரும்பாலும் வருவதில்லை.

பொதிய மேலகம் பற்றிய அறிமுகம்
இதில் தேவைப்படும் மென்பொருட்களை, படத்தில் காட்டியபடி படவிவரங்களில்(GUI) தேர்ந்தெடுத்து, அங்குள்ள நிறுவு என்ற பொத்தானை அழுத்தினால், அது தானாகவே நிறுவப்பட்டு விடும். எனினும், முனையத்தில் வழியே நிறுவுவது சிறப்பான ஒன்றாகவும், புதிய பதிப்பும் கிடைக்கும் வாய்ப்பு அதிகம் உள்ளது.
முனையத்தின் வழியே நிறுவ, முதலில் `sudo apt-get update` என இட வேண்டும். அதன்பிறகே,,இட வேண்டிய கட்டளைத் தொடர் யாதெனில், `sudo apt-get install` 'மென்பொருளின்பெயர்', அதே மென்பொருளை மென்பொருள் கட்டகத்தில் இருந்து நீக்க, `sudo apt-get remove` 'மென்பொருளின்பெயர்' இட வேண்டும்.

மேற்கோள்கள்
-----------

1. ↑  "Canonical & Ubuntu Fast facts" (PDF). கனோனிக்கல் நிறுவனம். Archived from the original (PDF) on 20 ஜூன் 2013. பார்க்கப்பட்ட நாள் 7 August 2013. `{{cite web}}`: Check date values in: `|archive-date=` (help)
2. ↑  "How to keep specific versions of packages installed (complex)". debian.org. பார்க்கப்பட்ட நாள் 2018-01-28.
**உருவாகும் உள்ளம்** (*The Emerging Mind*) என்பது என்பது 2003 ஆண்டு வெளிவந்த புகழ்பெற்ற அறிவியல் நூலாகும். மூளையின் மாயாஜாலங்கள் என்ற நூலின் மூலம் மிகப் புகழ்பெற்றவர் விளையனூர் இராமச்சந்திரன். பி.பி.சி. வானொலி நிறுவனம் ஆண்டுதோறும் மெய்யியல், அறிவியல், சமூகவியல் அறிஞர்களைக் கௌரவித்து, அவர்களது உரைகளை ஒலிபரப்பும். இந்தப் பேருரைகள் ‘டாக்டர் ரீய்த் லெக்சர்ஸ்’ என அவற்றைத் தொடங்கி வைத்தவரின் பெயரால் அழைக்கப்படுகின்றன. 2003 ஆம் ஆண்டு அவ்வாறு சிறப்பிக்கப்பட்டவர் மருத்தவர் இராமச்சந்திரன். அவர் மூளை, மனம், கலை எனப் பல்வேறு தளங்களை உள்ளடக்கிய ஐந்து பேருரைகள் ஆற்றினார். அது தொகுக்கப்பட்டு "The Emerging Mind" என்ற பெயரில் 2003 இல் நூலாக வெளிவந்தது, இந்தூல் தமிழில் *உருவாகும் உள்ளம்* என்ற பெயரில் ஆயிஷா நடராசனின் மொழிபெயர்ப்பில் வெளிவந்துள்ளது.

சுருக்கம்
---------

தமிழில்
இந்நூலில் மனிதன் தன் காட்சிப்புலன்களால் உலகை எவ்வாறு அறிகிறான் என்பதை ஆசிரியர் விளக்குகிறார். கண்களைத் திறந்தவுடன் மனிதன் காணும் காட்சிகளை அவன் அறியும் விதம், உண்மையில் சாதாரண ஒளிப்படக் கருவியின் செயல்பாடு போன்றது அல்ல. அதைவிட மிகமிக சிக்கலானது. காட்சிப் புலன் தொடர்பாக மட்டும் முப்பதுக்கும் மேற்பட்ட இடங்கள் மூளையில் உள்ளன. ஒவ்வொரு பகுதிக்கும் ஒரு பணியைச் செய்கின்றன.

மனிதன் காணும் ஒவ்வொரு பொருளும், நபரும், அவனுக்கு ஒரு உணர்வை ஏற்படுத்தும். இதனாலேயே காதலியைக் கண்டால் பரவசம், எதிரியைப் பார்த்தால் கோபம் என ஏற்படுகின்றன. இதற்குக் காரணம் காட்சிப்புலன் தொடர்பான பகுதிகள் உணர்ச்சிகள் தொடர்பான பகுதிகளோடு தொடர்புகொண்டிருப்பதே ஆகும். இந்தத் தொடர்பு இழை சில பாதிப்புகளால் துண்டானால், பார்க்கும் நபர்கள் எந்த உணர்ச்சியையும் ஏற்படுத்தாமல் அந்நியர்கள்போல் தோன்றுவார்கள் என்கிறார்.

நூலின் இறுதிப்பகுதியில் மிகச் சிக்கலான விஷயங்களைப் பற்றி அலசுகிறார். மனிதன் செய்யும் செயல்கள் எல்லாம் அவனது முழு கட்டுப்பாட்டில்தான் இருக்கின்றனவா, அப்படியென்றால் கார் ஓட்டும்போது ஏதோ சிந்தனை செய்து கொண்டே போவது எப்படி என்பன போன்ற விஷயங்களைப் பேசுகிறார். நமது மூளையின் பல செயல்கள் அனிச்சையாக நடக்கின்றன. ‘தான்’ என்னும் சுயஉணர்வு என்றால் என்ன என்ற கேள்வி ஆன்மிக, தத்துவவாதிகள் எழுப்புவது. மூளையின் சில பகுதிகள்தான் இந்த ‘தான்’ என்ற உணர்வை ஏற்படுத்துகின்றன. நமது கையை அசைக்கும்போது இந்த ‘தான்’ பகுதிகளும் செயல்படுவதால், நமக்கு நம் கை நமது கட்டுப்பாட்டில் உள்ளதாகத் தோன்றுகிறது என குறிப்பிடுகிறார்.

மேற்கோள்கள்
-----------

1. ↑  "The Emerging Mind". Google Books. பார்க்கப்பட்ட நாள் 10 ஏப்ரல் 2017. `{{cite web}}`: Check date values in: `|accessdate=` (help)
2. ↑  Reith Lectures 2003-The Emerging Mind
3. ↑  டாக்டர். ஜி. ராமானுஜம் (8 ஏப்ரல் 2017). "வாசிப்பை வசப்படுத்துவோம்: உள்ளம் உருவாகும் ரசவாதம்". *கட்டுரை*. தி இந்து. பார்க்கப்பட்ட நாள் 8 ஏப்ரல் 2017. `{{cite web}}`: Check date values in: `|accessdate=` and `|date=` (help)
**கிருட்டிணா கிருபளானி (Krishna Kripalani)** (1907 செப்டம்பர் 29 - 1992 ஏப்ரல் 27) இவர் ஓர் இந்திய சுதந்திர போராட்ட வீரரும், எழுத்தாளரும் மற்றும் நாடாளுமன்ற உறுப்பினருமாவார். இவர்,இரவீந்திரநாத் தாகூர், மகாத்மா காந்தி மற்றும் இந்திய இலக்கியங்கள் குறித்து ஏராளமான புத்தகங்களை எழுதினார்.

இராம்சந்த் பி. கிருபளானியின் மகனான கிருட்டிணா 1907 செப்டம்பர் 29 அன்று கராச்சியில் பிறந்தார். கராச்சி மற்றும் ஐதராபாத்தில் இருந்து தனது ஆரம்பக் கல்வியை முடித்த இவர் , மும்பை பல்கலைக்கழகத்தில் பட்டம் பெற்றார். பின்னர், இவர் உயர் படிப்புக்காக லண்டனுக்குச் சென்றார். வரலாறு, பொருளாதாரம், அரசியல் அறிவியல், சட்டம் மற்றும் மானுடவியல் ஆகியவற்றிற்காக லிங்கனின் விடுதியிலும் இலண்டன் பொருளியியல் பள்ளியிலும் படித்தார்.

சுதந்திர இயக்கம் மற்றும் சாந்திநிகேதன்
--------------------------------------

நாட்டிற்கு திரும்பி, ஆரம்பத்தில் 1931 இல் கராச்சியில், இவர் லாகூரில் சட்டப் பயிற்சி செய்யத் தொடங்கினார். இருப்பினும், இவர் சுதந்திர இயக்கத்தில் பங்கேற்றதற்காக கைது செய்யப்பட்டார். அது இவரது சட்ட வாழ்க்கையை குறைத்தது. அந்த நேரத்தில், இவர் பெங்காலியைக் கற்க ஆர்வமாக இருந்தார். சிறையில் இருந்து விடுவிக்கப்பட்ட பின்னர் இவர் அந்த நோக்கத்துடன் சாந்திநிகேதனுக்கு சென்றார். இரவீந்திரநாத் தாகூர் இவரை மிகவும் கவர்ந்ததால், இவருக்கு விஸ்வ பாரதியில் விரிவுரையாளர் பதவியை வழங்கினார். கிருபளானி 1933 முதல் 1946 வரை விஸ்வ பாரதிக்காக பணியாற்றினார்.

திருமணம்
--------

சாந்திநிகேதனில் தங்கியிருந்தபோது, இரவீந்திரநாத் தாகூரின் இளைய மகளான மீரா தேவியின் மகள் நந்திதாவை சந்தித்தார். இருவரும் திருமணம் செய்ய முடிவு செய்தனர்.

வாழ்க்கை
--------

1946 ஆம் ஆண்டில், ஜே.பி. கிருபளானி மற்றும் ஜவகர்லால் நேருவின் வேண்டுகோளின் பேரில், இவர் இந்திய தேசிய காங்கிரசில் அதன் பொதுச் செயலாளராக சேர்ந்தார். அடுத்தடுத்த ஆண்டுகளில், இவர் பல கட்சி பதவிகளின் பொறுப்பை ஏற்றுக்கொண்டார். இவர் பல முக்கிய சர்வதேச நிகழ்வுகளுக்கு அழைக்கப்பட்டார். மேலும், பல்வேறு தலைப்புகளில் புத்திசாலித்தனமான சொற்பொழிவுகளை நிகழ்த்தினார். 1950இல், ஜப்பானுக்கு சென்ற போது, *இரவீந்திரநாத் தாகூர்: ஒரு சுயசரிதை* என்ற நூலை வெளியிட்டார். 1962 மற்றும் 2011 க்கு இடையில் இந்த புத்தகம் 4 மொழிகளில் 44 பதிப்புகள் பதிப்பிக்கப்பட்டுள்ளது. அதன்பிறகு இவர் பல புத்தகங்களை எழுதியுள்ளார்.

1969 ஆம் ஆண்டில் பத்ம பூசண் விருது வழங்கி கௌரவிக்கப்பட்டார். 1974 முதல் 1980 வரை மாநிலங்களவையில் நியமன உறுப்பினராக இருந்தார். சாகித்திய அகாதமி 1954இல் நிறுவப்பட்டது. கிருட்டிணா கிருபளானி அதன் முதல் செயலாளராக நியமிக்கப்பட்டு 1971 வரை இருந்தார். அதன்பிறகு, சிம்லாவில் உள்ள தேசிய புத்தக அறக்கட்டளையில் பணியாற்றினார்.

இறப்பு
------

இவரது மனைவி நந்திதா 1967 இல் இறந்தார். இவர்களுக்கு குழந்தைகள் இல்லை. ஓய்வுக்குப் பிறகு, இவர் சாந்திநிகேதனில் குடியேறி, 1992 ஏப்ரல் 27, அன்று இறந்தார்.

குறிப்புகள்
-----------

1. ↑  "Brief Biodata" (PDF). Rajya Sabha. Archived from the original (PDF) on 24 செப்டம்பர் 2015. பார்க்கப்பட்ட நாள் 5 August 2019. `{{cite web}}`: Check date values in: `|archive-date=` (help)
2. ↑   *Rammohun Roy and Modern India*. Gokhale Institute of Public Affairs. 1976. .
3. 1 2 3 4 5 6  "Padma Bhusan Krishna Kripalani". The Sindhu World. பார்க்கப்பட்ட நாள் 5 August 2019.
4. ↑  "Kripalani, Krishna, 1907-1993". WorldCat Identities. பார்க்கப்பட்ட நாள் 5 August 2019.
5. ↑   *Gurudev Rabindranath Tagore, a biography by Rekha Sigi*. Diamond Books.. பார்த்த நாள்: 5 August 2019.
*வடசீனா'* (*North China*, எளிய சீனம்: 华北; மரபுவழிச் சீனம்: 華北; பின்யின்: *Huáběi*; நேர்பொருளாக "Huaxia-north") என்பது சீனாவின் வடக்கு எல்லையிலுள்ள நிலப்பகுதிகளைக் குறிக்கிறது. இந்த வடசீன நிலப்பகுதியில் பெய்சிங், தியான்ஜின், ஏபெய் மாகாணம், சான்சி, உள் மங்கோலியா ஆகிய நிலப்பகுதிகள் அடங்குகின்றன. வட சீனச் சமவெளி இதன் முக்கிய பகுதியாகும். மஞ்சள் ஆறு ஓடும் நிலப்பகுதிகளும், அதனால் உண்டாகும் பொருளாதார முன்னேற்றங்களும் சீன பொருளாதார வளத்தைக் கூட்டுகின்றன. சிய்யான் இதில் முக்கிய இடம் வகிக்கிறது. கோபி பாலைவனம் என்பது இங்குள்ள முக்கிய நிலப்பகுதியாகும். ஏனெனில், இப்பகுதியில், பல முக்கியமான தொல்லுயிர் எச்சங்கள் கண்டுபிடிக்கப்பட்டன.

உட்பிரிவுகள்
------------

### வடநடு சீனா

உடாய் மலைத்தொடர், உலக பாரம்பரிய களம்
வடநடு சீனா (*North Central China*)[] என்பது சீனாவின் நிலப்பகுதிகளில் ஒன்றாகும்.[] இதற்குரிய குறிப்பிட்ட ஆட்சி எல்லைப் பகுதிகளைச் சீன அரசு வரையறுக்கவில்லை. உயிர் சூழலைப் புரிந்து கொள்ளவும், தட்ப வெப்ப நிலையைப் புரிந்து கொள்ளவும் இது உருவாக்கப்பட்டுள்ளது.[*யார்?*][] சீன பௌத்தம் (Han Buddhism) போற்றும் நான்கு முக்கிய மலை முகடுகளில் ஒன்றான (Wutai Shan (3058 m/10,033 ft)) இப்பகுதியில் தான் உள்ளது. 2009 ஆம் ஆண்டிலிருந்து, இச்சிகரம் சீனாவில் உள்ள உலக பாரம்பரிய களங்களில் ஒன்றாகத் திகழ்கிறது. இதன் பரப்பளவு 614,885 சதுர கிலோ மீட்டர்கள்(237,407 sq mi) ஆகும். இதன் சீன நிருவாக நிலவியல் பகுதிகளானசான்சி (23%), சென்சி மாகாணம் (19%), ஏபெய் மாகாணம் (16%), உள் மங்கோலியா (14%), கான்சு (12%), நின்ஷியா தன்னாட்சிப் பகுதி (7%), ஹெனன் (4%), சாண்டோங் (4%), தியான்ஜின் (1%), பெய்சிங் (1%) அடங்கியுள்ளன. சிறுபான்மையினர், தனித்துவமான தாவர வளங்கள் இப்பகுதியில் உள்ளன.

மேற்கோள்கள்
-----------

1. ↑  
"Main Data of the Seventh National Population Census". National Bureau of Statistics of China. Archived from the original on May 11, 2021.
2. ↑   GDP-2022 is a preliminary data China NBS. "Home - Regional - Quarterly by Province". செய்திக் குறிப்பு.
3. ↑  factsanddetails இணையதள பக்கம்
4. ↑  China's sacred Buddhist Mount Wutai inscribed on UNESCO's World Heritage List. UNESCO World Heritage Centre
5. ↑

இவற்றையும் காணவும்
------------------

* கிழக்கு சீனா
* நடு சீனா
* தென்சீனா
* தென்கிழக்கு சீனா
* தென்மேற்கு சீனா
* வடகிழக்கு சீனா
* வடமேற்கு சீனா

31' N; 111° 20' E 41°24′N 105°06′E﻿ / ﻿41.4°N 105.1°E﻿ / 41.4; 105.1Invalid arguments have been passed to the {{#coordinates:}} function
**கிளி மூக்கு கோழிகள்** அல்லது **விசிறிவால் சேவல்** என்பவை இவை தமிழகத்துக்கே உரித்தான கோழி இனமாக கருதப்படுகிறது. என்றாலும், இது அசில் நாட்டுக் கோழியின் கலப்பினம் என்பதே கால்நடை நிபுணர்களின் கருத்து. இந்தச் சேவல்கள் கம்பீரத் தோற்றத்துடன் மூர்க்கமானவையாகக் கருதப்படுகின்றன. இவை பெரும்பாலும் சேவல் சண்டைக்காகவும், அழகுக்காகவும் வளர்க்கப்படுகின்றன. கோவை, பொள்ளாச்சி, நாமக்கல், திண்டுக்கல், உடுமலைப்பேட்டை ஆகிய பகுதிகளில் இந்த வகை சேவல்கள் அதிகமாக வளர்க்கப்படுகின்றன.

பெயரியல்
--------

இந்தக் கோழி இனங்களில் கிளியைப் போன்ற அலகினைக் கொண்டதால் கிளி மூக்கு சேவல் என்றும், இவற்றுக்கு மயிலைப் போல நீண்ட வால்கள் இருப்பதால் இதை 'விசிறிவால் சேவல்' என்றும், திண்டுக்கல் போன்ற பகுதிகளில் 'கிளிமூக்கு விசிறிவால் சேவல்' என்றும் அழைக்கின்றனர்.

இந்த இனங்களை மற்றக் கோழிகளைக் காட்டிலும் அதிக எடை கொண்டதால், இயல்பான இனப்பெருக்கம் நிகழ்வது கடினமாக உள்ளது. எனவே இனப்பெருக்கத்தில் கைமிதியாடுதல் போன்ற வழிமுறைகளை வளர்ப்பாளர்கள் கையாளுகிறார்கள்.

ஆரோக்கியமான கிளிமூக்குச் சேவல் ஒன்றின் உடல் எடை சுமார் 10 கிலோ. இதன் சராசரி உயரம் 2 அடி. இந்த வகைச் சேவல்களின் சராசரி வாழ்நாள் 5 முதல் 7 ஆண்டுகள். இவற்றின் விலை ரூ.15 ஆயிரம் முதல் ரூ.1 லட்சம்வரை உள்ளன. கிளி மூக்கு கோழிகளின் குஞ்சுகள் அதிக விலைக்கு விற்பனை வாய்ப்பினைக் கொண்டுள்ளன.

நிறத்தை அடிப்படையாகக்கொண்டு இவை கறுப்பு மயில், செங்கறுப்பு, செவலை, செங்கீரி, சாம்பல் பூதி, கொக்கு வெள்ளை, பொன்ரம் என்று பெயரிடப்படுகிறன.

மேற்கோள்கள்
-----------

1. ↑  ந. வினோத் குமார் (10 பெப்ரவரி 2018). "கிளிமூக்குச் சேவல்". *கட்டுரை*. தி இந்து தமிழ். பார்க்கப்பட்ட நாள் 10 பெப்ரவரி 2018. `{{cite web}}`: Check date values in: `|accessdate=` and `|date=` (help)

| * பா
* உ
* தொ
இந்தியாவில் தோன்றிய கோழி இனங்கள் |
| --- |
| நாட்டினங்கள் | 
* அசில்
* சிறுவிடை
* கடக்நாத்
* நிக்கோபாரி
* மொட்டை கழுத்துக் கோழி

 |
| பெருவிடை வகைகள் | 
* கட்டமூக்கு கோழி
* கிளி மூக்கு கோழி
* விசிறி வால் கோழி
* மீட்டர் வால் கோழி
* சங்ககிரி கருஞ்சதை கோழி

 |
| கலப்பினங்கள் | 
* அசில் கிராஸ்
* காவேரி
* கிராம்பிரியா
* கிராமலட்சுமி
* கிரிராணி
* கிரிராஜா
* சுவர்ணதாரா
* தன்ராஜா
* நந்தனம் 1
* நாமக்கல் 1
* வனராஜா

 |
| 
* Category
* Commons page **Commons**

 |
**உலக பார்வையளவியல் மன்றம்** (World Council of Optometry) என்பது பன்னாட்டு அளவில் கண் பராமரிப்பு வளர்ச்சியை இலக்காகக் கொண்டு இயங்கும் உறுப்பினர் அமைப்பு ஆகும். இம்மன்றம் உலக சுகாதார அமைப்புடன் அதிகாரப்பூர்வமான உறவைக் கொண்டுள்ளது. இத்தகைய உறவைக் கொண்டுள்ள முதல் மற்றும் ஒரே ஒளியியல் அமைப்பு உலக பார்வையளவியல் மன்றம் மட்டுமே என்பது இதன் சிறப்பாகும். 40 எண்ணிக்கைக்கும் மேற்பட்டுள்ள நாடுகளின் 75 உறுப்பு அமைப்புகளிலிருந்து 250000 பார்வையளவியலாளர்கள் இம்மன்றத்தில் உறுப்பினர்களாக உள்ளனர். உலக பார்வையளவியல் மன்றம் உலக அளவிலான பார்வையளவியல் தொடர்பான கூட்டங்களை திட்டமிட்டு நடத்துகிறது.

2015 ஆம் ஆண்டு உலக பார்வையளவியல் மன்றம் அமெரிக்காவின் மிசௌரி மாநிலத்திலுள்ள செயிண்ட் இலூயிசு நகரத்தை தலைமை இடமாகக் கொண்ட அமெரிக்க பார்வையளவியல் சங்கத்திற்கு இடம்பெயர்ந்தது.

மேற்கோள்கள்
-----------

1. 1 2  "The World Council of Optometry (WCO)". World Health Organization. பார்க்கப்பட்ட நாள் 11 November 2015.
2. ↑  "World Council of Optometry". International Agency for the Prevention of Blindness. Archived from the original on 19 செப்டம்பர் 2015. பார்க்கப்பட்ட நாள் 11 November 2015. `{{cite web}}`: Check date values in: `|archive-date=` (help)
3. ↑  "World Congress of Optometry". World Council of Optometry. Archived from the original on 24 அக்டோபர் 2015. பார்க்கப்பட்ட நாள் 11 November 2015.
4. ↑  "World Council of Optometry Relocating to American Optometric Association Headquarters in St. Louis". American Optometric Association. 20 May 2015. பார்க்கப்பட்ட நாள் 11 November 2015.

புற இணைப்புகள்
--------------

* World Council of Optometry website
* முகநூலில் உலக பார்வையளவியல் மன்றம்
**அக்கார் கவர்னரேட்** (*Akkar Governorate* அரபு மொழி: محافظة عكار‎ ) என்பது லெபனானின் வடக்கே உள்ள ஒரு ஆளுநரகமாகும். இது ஒற்றை மாவட்டமான அக்காரைக் கொண்டுள்ளது. இதையொட்டி 121 நகராட்சிகள் பிரிக்கப்பட்டிருக்கிறது. இதன் தலைநகரம் ஹல்பாவில் உள்ளது. இது 788 சதுர கி.மீ பரப்பளவைக் கொண்டுள்ளது. இதன் எல்லைகளாக மேற்கில் மத்தியதரைக் கடல், தெற்கே வடக்கு ஆளுநரகம், தென்கிழக்கில் பால்பெக்-ஹெர்மல் ஆளுநரகம், வடக்கிலும், வடகிழக்கிலும் சிரிய ஆளுநரகங்களான டார்ட்டஸ் மற்றும் ஹோம்ஸின் ஆகியவை உள்ளன. ஆளுநரகத்தின் மேற்கு கடலோர சமவெளியானது பெக்கா பள்ளத்தாக்குக்குப் அடுத்து லெபனானின் இரண்டாவது பெரிய விவசாயப் பகுதியாகும். ஆளுநரகத்தின் கிழக்கில் காடுகள் நிறைந்த மலைகள் உள்ளன. அவற்றை பாதுகாக்க தேசிய பூங்காவாக கருதப்படுகின்றன.

சிரிய உள்நாட்டுப் போரின் பதிவுசெய்யப்பட்ட 106,935 அகதிகள் மற்றும் 19,404 பாலஸ்தீனிய அகதிகள் உட்பட 2015 ஆம் ஆண்டில் ஆளுநரகத்தின் மொத்த மக்கள் தொகை 389,899 என அகதிகளுக்கான ஐக்கிய நாடுகளின் ஆணையம் மதிப்பிட்டுள்ளது. மக்கள்தொகையில் பெரும்பாலும் சுன்னி முஸ்லீம்களில் 70-75% பேரும், சிறுபான்மை கிறிஸ்தவ மற்றும் அலவைட் சமூகங்கள் மற்றும் மிகக் குறைந்த ஷியாக்களுடன் உள்ளனர். அக்கார் லெபனானின் குறைந்த அளவு நகரமயமாக்கப்பட்ட ஆளுநரகமாகும். இதன் மக்களில் 80% மக்கள் கிராமப்புறங்களில் வாழ்கின்றனர்.

2003 சூலை 16 இல் சட்டம் 522 இயற்றப்பட்டதன் மூலம் அக்கார் கவர்னரேட் உருவாக்கப்பட்டது. இதற்காக வடக்கு ஆளுநரகத்திலிருந்து அக்கார் மாவட்டம் பிரிக்கப்பட்டது. ஆளுநரகத்தின் முதல் மற்றும் தற்போதைய ஆளுநரான இமாத் லபாகி நியமனம் செய்யப்பட்டதன் மூலம் புதிய ஆளுநரகத்தின் செயல்பாடானது 2014 இல் தொடங்கியது, என்றாலும் இச் செயல்பாடானது as of 2017[update] வரைகூட முழுமையடையாது உள்ளது. வரலாற்று ரீதியாக ஓரங்கட்டப்பட்டு மத்திய அரசாங்கத்தால் புறக்கணிக்கப்பட்ட அக்கார் பிராந்தியமானது லெபனானின் ஏழ்மையான பகுதியாகவும், நாட்டின் கல்வியறிவின்மை விகிதம் மிகுந்த பகுதியாகவும் உள்ளது. மேலும் அடிப்படை உள்கட்டமைப்பு குறைபாட்டால் அவதிப்படுகிறது. சிரிய அகதிகளின் அண்மைய வருகை இந்த பிரச்சினைகளை மேலும் அதிகப்படுத்தியுள்ளது. ஆளுநரகத்தின் வேலையின்மை விகிதம் 2015 இல் கிட்டத்தட்ட 60% ஐ எட்டியுள்ளது.

குறிப்புகள்
-----------

1. 1 2  "Akkar Governorate Profile". UNHCR. June 2015. பார்க்கப்பட்ட நாள் 19 February 2017.
2. ↑  "Mohafazah de Aakkar". Localiban. Archived from the original on 26 செப்டம்பர் 2017. பார்க்கப்பட்ட நாள் 19 February 2017. `{{cite web}}`: Check date values in: `|archive-date=` (help)
3. ↑  "Towards a National Park in Upper Akkar" (PDF). Mada. March 2009. Archived from the original (PDF) on 13 September 2016. பார்க்கப்பட்ட நாள் 20 February 2017.
4. 1 2  Mouchref, Aicha (January 2008). "Forgotten Akkar: Socio-Economic Reality of the Akkar Region" (PDF). Mada. Archived from the original (PDF) on 10 September 2016. பார்க்கப்பட்ட நாள் 20 February 2017.
5. ↑  "Territorial administration of Lebanon". Localiban. Archived from the original on 8 அக்டோபர் 2018. பார்க்கப்பட்ட நாள் 19 February 2017.
6. ↑  "North and Akkar Governorates Profile". UNHCR. 2016. Archived from the original on 26 டிசம்பர் 2017. பார்க்கப்பட்ட நாள் 19 February 2017. `{{cite web}}`: Check date values in: `|archive-date=` (help)

| * பா
* உ
* தொ
லெபனான் லெபனானின் ஆளுநரகங்கள் |
| --- |
| 
* அக்கார்
* பால்பெக் ஹெர்மல்
* பெய்ரூத்
* பெக்கா
* லெபனான் மலை
* நபாதி
* வடக்கு
* தெற்கு

 |
ஜெர்மனியில் தயாரான ஒரு உலர் சலவை இயந்திரம் 
**உலர் சலவை** (Dry cleaning) என்பது தண்ணீரைப் பயன்படுத்தாமல் துணிகளை வேதிப்பொருட்களைக்கொண்டு சுத்தம் செய்யும் முறையாகும். பல கண்டுபிடிப்புகளைப்போல உலர் சலவையும் தற்செயலாகவே கண்டு பிடிக்கப்பட்டது. மண்ணெண்ணெயில் விழுந்த துணிகளில் உள்ள அழுக்குகளும், கறைகளும் காணாமல் போயின. இதைக்கண்டே உலர்சலவை எண்ணம் தோன்றியது. துணிகளில் அழுக்குப்படிவதற்குக் காரணம் எண்ணைப்பசைதான். உலர் சலவை செய்யும்போது துணிகளில் உள்ள எண்ணைப்பசை கரைக்கப்பட்டு அகற்றப்படுவதோடு அத்துடன் ஒட்டியுள்ள அழுக்கும் நீங்குகிறது. உலர்சலவை செய்ய பல நீர்மங்களைப் பயன்படுத்துகின்றனர். இவற்றில் **பெர்குளோரோ எதிலீன்** பரவலாகப் பயன்படுத்தப்படுகிறது. நவீன உலர் சலவை முறையை முதன் முதலில் பயன்படுத்தியவர் ஐக்கிய அமெரிக்காவைச்சேர்ந்த ஆப்பிரிக்க அமெரிக்கரான தாமஸ் எல் ஜென்னிங்ஸ் என்பவராவார். இவர் மார்ச் 3,1821 முதல் இம்முறையைக் கொண்டு துணிகளை உலர் சலவை செய்தார்.

உலர்சலவை முறை
-------------

முதல் கட்டமாக உலர் சலவை இயந்திரத்தில் மினால் டர்பன்டைன் போன்ற பெட்ரோலியப் பொருளையும் துணியையும் போடுகின்றனர். 15-20 நிமிடங்கள் கழித்து துணிகள் சுத்தமாகி இருக்கும் மேலும் அழுக்குகள் இருந்தால் அவற்றை இரண்டாம் கட்டமாக அடையாளம் கண்டு, அது என்ன கறை என்பதை ஆராய்ந்து அதற்கேற்றபடி வெள்ளை பெட்ரோல், தின்னர் போன்ற பொருட்களை பயன்படுத்தி கறைகளை நீக்குகின்றனர்.

மேற்கோள்
--------

1. ↑  "What Factors Determine the Need for Dry Cleaning Your Clothes?". Washmart Laundry. பார்க்கப்பட்ட நாள் 2023-09-7. `{{cite web}}`: Check date values in: `|accessdate=` (help)
**ஐஎன்எஸ் சமக் (கே95)**  (கிளிட்டர்) இந்திய கடற்படை விரைவு தாக்குதல் கப்பலின் முன்னணி கப்பலாகும். ஐஎன்எஸ் சமக் முதன்முதலில் 70 களில் கட்டப்பட்டது, இது முழு சுமையுடன் 245 டன் இடப்பெயர்ச்சியைக் கொண்டிருந்தது. இக்கப்பல் சுமார் 38.6 மீ நீளம் கொண்டது, இது 37 + கடல் மைல்களுக்கு மேல் வேகத்தைக் கொண்டிருந்தது.

ஐஎன்எஸ் சமக் 2005 மே 5 அன்று முழுமையாக பணிநீக்கம் செய்யப்பட்டு, அருங்காட்சியகக் கப்பலாக இந்தியாவின் புனேவில் உள்ள அதன் இறுதி ஓய்வு இடத்திற்கு இழுத்துச் செல்லப்பட்டது. 70களில் சோவியத் கடற்படைக்கு சொந்தமான 205 மொஸ்கிட்-கிளாஸ் (ஓசா-வகுப்பு ஏவுகணை படகுகள்) திட்டத்தின் மாற்றியமைக்கப்பட்ட பதிப்பாக ஐ. என். எஸ் சமக் வடிவமைக்கப்பட்டது.

ஆயுதங்கள்
---------

ஐஎன்எஸ் சமக் ஒரு நிலையான ஏகே-230 30 மிமீ துப்பாக்கி ஆயுதம் ஏந்தியிருந்தது, இது பொதுவாக குறைந்த கவசங்கள் மற்றும் திறந்த கடல் வரிசைப்படுத்தல் கப்பல்களுக்கு கடல்-துப்பாக்கி தனித்துப் பயன்படுத்தப்படுகிறது, இது எஸ்ஏ-என்-5 எஸ்ஏஎம் அமைப்பைக் கொண்டு ஆயுதம் ஏந்தியது, இது கடல் வகை வரிசைப்படுத்தலின் திறன் கொண்டதாக மாற்றியமைக்கப்பட்டது.

மேற்கோள்கள்

1. ↑  "NDA Road, Pune". *Mapio*. 23 February 2007. பார்க்கப்பட்ட நாள் 6 August 2018.
2. ↑
3. ↑  "Bharat-Rakshak.com :: NAVY - Osa II Class". Archived from the original on 2010-02-09. பார்க்கப்பட்ட நாள் 2009-08-10.
4. ↑  "Photos of INS CHAMAK". Flicker. 27 May 2009.
5. ↑  "Photos of INS CHAMAK". warbirds.in. Archived from the original on 21 April 2012. பார்க்கப்பட்ட நாள் 29 October 2011.
**உள்ளீடு/வெளியீடு** அல்லது **உ/வெ** (*ஆங்கிலம்: **I/O***) என்பது கணித்தலில் தகவல் மையச் செயற்பகுதி முறைமைக்கும் (கணினி போன்றன) வெளி உலகிற்கும், அதாவது மனிதருக்கும் அல்லது வேறொரு தகவல் மையச் செயற்பகுதி முறைமைக்கும் இடையிலான தகவல் தொடர்பாகும். உள்ளீடுகள் என்பவை கணினி மூலம் பெற்ற சமிக்கை அல்லது தரவுகளாகவும், வெளியீடுகள் என்பவை கணினி மூலம் அனுப்பப்பட்ட சமிக்கை அல்லது தரவுகளாகவும் உள்ளன. இப்பதமானது ஓர் உள்ளீடு அல்லது வெளியீடு செயற்பாட்டை செய்து முடிக்க செய்யப்படும் ஒரு செயலின் பகுதியாகவும் பாவிக்கப்படுகிறது. உ/வெ கருவிகள் ஒரு நபரால் (அல்லது ஒரு கணினியால்) கணினியுடன் தகவல் பரிமாற்றத்திற்காக பாவிக்கப்படும். எடுத்துக்காட்டாக, விசைப்பலகை, சுட்டி ஆகியன கணினியுடனான உள்ளீட்டு கருவிகளாகவும், காட்சித்திரை, கணினி அச்சுப்பொறி ஆகியன வெளியீடு கருவிகளாகவும் கருத முடியும். கணினிகளுக்கடையிலான தகவல் பரிமாற்றத்திற்கு சில கருவிகளான இணக்கி, பிணைய இடைமுக கட்டுப்பாட்டகம் ஆகியன உள்ளீடு மற்றும் வெளியீடு ஆகிய இரண்டுக்கும் பாவிக்கக் கூடியன.

ஒரு கருவியின் செயற் தன்மையானது உள்ளீடு அல்லது வெளியீடு ஆக அது செயற்படும் தன்மையினைக் கொண்டே அமையும். மனித பாவனையாளரின் வெளியீடு பௌதீக உள்ளீட்டு நகர்வாக சுட்டி, விசைப்பலகை ஆகியவற்றால் எடுக்கப்பட்டு கணினி புரிந்து கொள்ளக் கூடிய சமிக்கையாக மாற்றப்படுகிறது. இக் கருவிகளின் வெளியீடு கணினிக்கு உள்ளீடாகும். இவ்வாறே, கணினி அச்சுப்பொறி, காட்சித்திரை ஆகியன கணினியின் வெளியீடுகளை உள்ளீடு சமிக்கைகளாக எடுக்கிறது. அவை மனித பயனாளர்கள் பார்க்கக் கூடியவாறு அல்லது வாசிக்கக் கூடியவாறு சமிக்கையை செயல் வடிவமாக மாற்றுகின்றன. ஒரு மனித பயனாளருக்கு பார்க்கும் அல்லது வாசிக்கும் செயல்முறையின் இச் செயல் வடிவம் பெற்றுக் கொள்ளும் உள்ளீடு ஆகவுள்ளது. கணினிக்கும் மனிதர்களுக்குமிடையிலான இச் செயற்பாடு மனித-கணினி இடையூடாட்டம் என ஒரு களமாக கற்பிக்கப்படுகிறது.

கணினி அமைப்பில் மையச் செயற்பகுயினதும் பிரதான நினைவகத்தினதும் இணைப்பு கணினியின் மூளை என கருதப்படுகிறது. ஆகவே, அங்கிருந்து பறிமாறப்படும் தகவல் உள்ளீடு/வெளியீடு எனப்படும்.

உசாத்துணை
---------

1. ↑  "Input/output device". பார்க்கப்பட்ட நாள் 28 பெப்ரவரி 2016. `{{cite web}}`: Check date values in: `|accessdate=` (help)
[*தொடர்பிழந்த இணைப்பு*]

வெளி இணைப்பு
------------

* What are input and output devices?
**மூருட்டு மலை** அல்லது **மூருட் மலை** (மலாய் மொழி: *Gunung Murud*; ஆங்கிலம்: *Mount Murud*) என்பது மலேசியாவில் ஐந்தாவது உயர்ந்த மலையாகும். அதே வேளையில் சரவாக் மாநிலத்தில் மிகவும் உயர்ந்த மலை என்று தடம் பதிக்கிறது. இந்த மலையின் உயரம் 2,424 மீட்டர், (7,946 அடி). சரவாக் லிம்பாங் பிரிவு மாவட்டத்தில் அமைந்து உள்ளது.

மூருட்டு மலையை ஏறுவதற்கான முதல் முயற்சி 1914-ஆம் ஆண்டில் சரவாக் மாநில அருங்காட்சியகத்தின் கண்காணிப்பாளராக இருந்த ஜான் கோனி மோல்டன் (*John Coney Moulton*) என்பவரால் மேற்கொள்ளப்பட்டது.

வரலாறு
------

ஆனால் உணவுப் பற்றாக்குறை காரணமாக அவருடைய முதல் முயற்சி தோல்வி கண்டது. இருப்பினும் அவரின் வழிகாட்டிகளை, லுன் பாவாங் (*Lun Bawang*) எனும் ஒரு டயாக் இனத்தவர் கொலை செய்து விட்டதாகவும், அதனால் அந்த முயற்சி தோல்வி அடைந்ததாகவும் சொல்லப் படுகிறது. 

1920-இல் ஜான் கோனி மௌல்டனின் இரண்டாவது முயற்சி மேற்கொண்டார். மீண்டும் தோல்வி அடைந்தார்.

### விலங்கியல் நிபுணர் எரிக் ஜோபெர்க்

மூருட்டு மலையில் முதல் வெற்றிகரமான மலையேற்றம் 1922-ஆம் ஆண்டு அக்டோபர் மாதம் நடைபெற்றது. சுவீடன் நாட்டைச் சேர்ந்த விலங்கியல் நிபுணர் எரிக் ஜோபெர்க் (*Eric Mjöberg*) என்பவரால் மேற்கொள்ளப்பட்டது. 

அவர் அப்போது சரவாக் மாநில அருங்காட்சியகத்தின் கண்காணிப்பாளராக இருந்தார். மலையின் உச்சியில் ஆறு நாட்கள் தங்கினார். பல்வேறு விலங்குகள் மற்றும் தாவர இனங்களின் விவரங்களைச் சேகரித்தார். 1928-இல் சரவாக் அருங்காட்சியகத்தின் பதிவுகளில் அவரின் சேகரிப்புகள் ஆவணப் படுத்தப் பட்டன.

காட்சியகம்
----------

* மலைச் சிகரத்தில் அறிவிப்பு பலகைமலைச் சிகரத்தில் அறிவிப்பு பலகை
* மூருட்டு மலையில் 1மூருட்டு மலையில் 1
* மூருட்டு மலையில் 2மூருட்டு மலையில் 2
* மூருட் மலையில் 2மூருட் மலையில் 2
* மூருட்டு மலை சிகரத்தில்மூருட்டு மலை சிகரத்தில்

இவற்றையும் பார்க்க
------------------

* மலேசிய மலைகளின் பட்டியல்

மேற்கோள்கள்
-----------

1. 1 2  Beaman, JH; Anderson, C (1997). *The Summit Flora of Mount Murud, Sarawak, Malaysia*. Contributions from the University of Michigan Herbarium. பக். 85–141.. பார்த்த நாள்: 20 Jan 2022.
2. ↑  Mjöberg, Eric (1925). "An Expedition to the Kalabit Country and Mt. Murud, Sarawak". *Geographical Review* **15** (3): 411–427. doi:10.2307/208563. .

வெளி இணைப்புகள்
---------------

விக்கிமீடியா பொதுவகத்தில்,  
 ***Mount Murud***   
என்பதில் ஊடகங்கள் உள்ளன.
**ஜிசாட்-9** (*GSAT-9*) அல்லது **தெற்காசிய செயற்கைக்கோள்** என்பது ஒரு புவிநிலை தொடர்பியல் செயற்கைக்கோள் ஆகும். இதன் முக்கிய நோக்கமாக கே யூ பட்டையில் பல்வேரும் தொடர்பியல் பயன்பாடுகளை தெற்காசிய நாடுகள் முழுமைக்கும் ஏற்படுத்துதல். இது இந்தியாவின் ஜீ. எஸ். எல். வி - எப். 09 என்ற ஏlவூர்தியினால் மே 5, 2017 அன்று விண்ணில் செலுத்தப்பட்டு புவியிணக்க இடைப்பாதையில் நிறுவப்பட்டது. இது. சதீஸ் தவான் விண்வெளி மையத்தின் இரண்டாவது ஏவு தளத்திலிருந்து விண்ணில் செலுத்தப்பட்டது.

ஏவூர்தி
-------

ஜீ. எஸ். எல். வி - எப். 09 திட்டமானது புவிநிலை ஏவு ஊர்தியின் பதினோறாவது பறப்பாகும்; மேலும் இது இந்தியாவிலேயே உருவாக்கப்பட்ட கடுங்குளிர் மேலடுக்கு உடைய ஜீ. எஸ். எல். வி.யின் நான்காவது தொடர்ச்சியான ஏவுதலாகும். இந்த ஊர்தி 2-2.5 டன் நிறை உடைய செயற்கைக்கோள்களை புவியிணக்க இடைப்பாதையில் நிறுவும் வகையில் வடிவமைக்கப்பட்டுள்ளது. இதன் கட்டமைப்பு இதற்கு முன் வெற்றிகரமாக செலுத்தப்பட்ட மூன்று எவூர்திகளை (GSLV-D5, GSLV-D6, GSLV-F05) ஒத்தது.

மேற்கோள்கள்
-----------

1. ↑  "India to launch GSAT-9 communication satellite on May 5: ISRO". பார்க்கப்பட்ட நாள் 2017-04-29.
2. ↑  "GSAT-9". Archived from the original on 7 ஜனவரி 2014. பார்க்கப்பட்ட நாள் 7 January 2014. `{{cite web}}`: Check date values in: `|archive-date=` (help)
3. 1 2  "காப்பகப்படுத்தப்பட்ட நகல்". Archived from the original on 2017-05-06. பார்க்கப்பட்ட நாள் 2017-05-06.
**சோடியம் அசுகார்பேட்டு** (*Sodium ascorbate*) என்பது C6H7NaO6 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல்  சேர்மமாகும். அசுகார்பிக் அமிலத்தினுடைய பல்வேறு கனிம உப்புகளில் இதுவும் ஒன்றாகும். அசுகார்பிக் அமிலத்தினுடைய சோடியம் உப்பாகக் கருதப்படும் இது கனிம அசுகார்பேட்டு என்று அழைக்கப்படுகிறது. உயிர்ச்சத்து சி துணை உணவின் வேறு எந்த வடிவத்தையும் விட இது உலகில் அதிகமாக கிடைக்கும் என்று நிரூபிக்கப்படவில்லை.

சோடியம் அசுகார்பேட்டு பொதுவாக 1,000 மில்லி கிராம் அசுகார்பிக் அமிலத்திற்கு 131 மில்லி கிராம் சோடியத்தை வழங்குகிறது (1,000 மில்லி கிராம் சோடியம் அசுகார்பேட்டில் 889 மில்லி கிராம் அசுகார்பிக் அமிலமும் 111 மில்லி கிராம் சோடியமும் உள்ளது).

ஓர் உணவு சேர்க்கைப் பொருளாக சோடியம் அசுகார்பேட்டின் ஐரோப்பிய ஒன்றிய எண் ஐ301 என்று அடையாளப்படுத்தப்படுகிறது. இது ஆக்சிசனேற்ற மற்றும் அமிலத்தன்மை சீராக்கியாகப் பயன்படுத்தப்படுகிறது. ஐரோப்பிய ஒன்றியம் அமெரிக்கா ஆத்திரேலியா மற்றும் நியூசிலாந்தில் உணவு சேர்க்கைப் பொருளாகப் பயன்படுத்த அனுமதிக்கப்படுகிறது. 

சோடியம் அசுகார்பேட்டு பல்வேறு வீரியம் மிக்க உயிரணுக்களில் செல்நச்சு விளைவுகளை உருவாக்குவதாகக் கண்டறியப்பட்டுள்ளது, இதில் குறிப்பாக எளிதில் பாதிக்கப்படக்கூடிய மெலனோமா செல்கள் அடங்கும்.

தயாரிப்பு
---------

தண்ணீரில் அசுகார்பிக் அமிலத்தைக் கரைத்து, அதற்கு சமமான சோடியம் பைகார்பனேட்டை தண்ணீரில் சேர்ப்பதன் மூலம் சோடியம் அசுகார்பேட்டு தயாரிக்கப்படுகிறது. நுரைத்துப் பொங்குதல் நிறுத்தப்பட்ட பிறகு, விளைபொருளுடன் ஐசோபுரோப்பைல் ஆல்ககாலை சேர்ப்பதன் மூலம் 
சோடியம் அசுகார்பேட்டு வீழ்படிவாகப் பெறப்படுகிறது.

மேற்கோள்கள்
-----------
**தர்பே கிருஷ்ணானந்தா சௌதா** (*Darbe Krishnananda Chowta*) (1 ஜூன் 1938 - 19 ஜூன் 2019)  ஓர் இந்தியத் தொழிலதிபரும், எழுத்தாளரும், கலைஞரும் மற்றும் நாடக ஆளுமையும் ஆவார்.  இவர் இறக்கும் போது கர்நாடக சித்ரகலா பரிஷத்தின் பொதுச் செயலாளராக இருந்தார்.   இவர் இதற்கு முன்பும் இந்த அமைப்பில் பணியாற்றினார்.

சுயசரிதை
--------

சௌதா, கேரளாவின் மஞ்சேஷ்வர் அருகே உள்ள தர்பே மெய்யப்படவு என்ற இடத்தில் துளு மொழி பேசும் பன்ட் குடும்பத்தில் பிறந்தார். 

மும்பை பல்கலைக்கழகத்தில் பொருளாதாரத்தில் முதுகலைப் படிப்பை முடித்த பிறகு, சௌதா தனது வாழ்க்கையின் பல ஆண்டுகளை கானா, நைஜீரியா மற்றும் இலண்டனில் கழித்தார்.  பின்னர் பெங்களூருக்குத் திரும்பி, ஏற்றுமதி உட்பட பல்வேறு வணிகத்தில் ஈடுபட்டார்.

இலக்கியம்
---------

சௌதா *ஆனந்த கிருஷ்ணா* என்ற புனைப்பெயரில் எழுதினார்.  இவரது *காரியவஜ்ஜெரென கதைக்குலு* மற்றும் *பிலிபதிகதாசு* என்ற நாடகம் கர்நாடக அரசின் துலு சாகித்ய அகாடமியின் விருதுகளைப் பெற்றன.  *பட்டு பஜ்ஜேலு*, *தர்மெட்டிமாயே*, *உரி உஷ்ணதா மாயே* மற்றும் *மிட்டபைலு யமுனாக்கா* ஆகியவையும் இவரது பிற படைப்புகள்.  இவருக்கு மங்களூர் பல்கலைக்கழகம் கௌரவ டாக்டர் பட்டம் வழங்கியது.

சொந்த வாழ்க்கை
--------------

சௌதாவுக்கு சந்தீப் சௌதா (ஒரு இசைக்கலைஞர்) மற்றும் பிரஜ்னா சௌதா (ஒரு இனவியலாளர்) என இரண்டு குழந்தைகள் இருக்கின்றனர்.

மேற்கோள்கள்
-----------

வெளி இணைப்புகள்
---------------



1. ↑  "Mangaluru: Veteran theatre personality, author Dr D K Chowta passes away". Archived from the original on 21 June 2019. பார்க்கப்பட்ட நாள் 19 June 2019.
2. 1 2 3 4  "Keeping Tulu close to heart". .
3. ↑  "Executive Committee Members". *Chitrakala Parishath*. Archived from the original on 14 December 2014. பார்க்கப்பட்ட நாள் 14 December 2014.
4. ↑  "Chitrakala Parishath set to revive leather puppetry". .
5. 1 2 3  "Honorary doctorate for Bannanje, D.K. Chowta, Ajai Kumar Singh" இம் மூலத்தில் இருந்து 28 September 2013 அன்று. பரணிடப்பட்டது.. .
6. ↑  "A coffee book table on art". .
7. ↑  Staff Correspondent (19 March 2011). "Chowta, Shantharam get Tulu academy awards".. பார்த்த நாள்: 3 January 2012.
8. ↑  Savitha Karthik (28 October 2010). "May we have the trumpets please". *Deccan Herald*.. பார்த்த நாள்: 3 January 2012.